15 “Ka hona, ha le re heli! ’me le bona ntho e nyonyehang+ e bakang lesupi, joalokaha e boletsoe ka moprofeta Daniele, e eme sebakeng se halalelang,+ (’mali a ke a sebelise temoho,) 16 joale ba leng Judea ba qale ho balehela+ lithabeng. 17 Monna ea ka holim ’a ntlo a se ke a theoha ho ntša thepa ka tlung ea hae; 18 le monna ea tšimong a se ke a khutlela ntlong ho ea nka seaparo sa hae sa ka ntle. 19 Ho malimabe basali ba baimana le ba anyesang masea matsatsing ao!+ 20 Le ’ne le rapele hore paleho ea lōna e se ke ea etsahala mariha, kapa ka letsatsi la sabatha; 21 kaha nakong eo ho tla ba le matšoenyeho a maholo+ ao a kang ’ona a e-s’o ka a e-ba teng ho tloha tšimolohong ea lefatše ho fihlela joale,+ che, leha e le hore a tla ba teng hape. 22 Ha e le hantle, hoja matsatsi ao a se ke a khutsufatsoa, ha ho nama e neng e tla pholoha; empa ka lebaka la bakhethoa+ matsatsi ao a tla khutsufatsoa.+